 Άρθρον 28α "1.Κτησάμενοι την Ελληνικήν ιθαγένειαν: α)δια πολιτογραφήσεως β)δυνάμει του εδαφίου 2 του άρθρου 14 του αστικού Νόμου του 1856, προστεθέντος εις αυτό δια του Π.Δ. της 12/13 Αυγούστου 1927, γ)δυνάμει του εδαφίου ε' του άρθρου 14 του αστικού Νόμου, προστεθέντος δια του Ν.Δ. της 13/15 Σεπτεμβρίου 1926, τροποποιηθέντος δια του Π.Δ. της 12/13 Αυγούστου 1927 και αντικατασταθέντος δια του άρθρου 1 του Α.Ν. 2280/1940, δ)δυνάμει του εδαφίου στ' του ιδίου άρθρου 14 του αστικού Νόμου, προστεθέντος δια του άρθρου 1 του Ν.Δ. 13/15 Σεπτ. 1926, ε)δυνάμει του άρθρου 17 του αστικού νόμου, στ)δυνάμει του νόμου 1524 του 1918, ζ)δυνάμει του Νόμου 4415 του 1929 και η)δια γάμου μεν Έλληνος, ως και σύζυγοι και τέκνα των υπό στοιχεία α-ζ αναφερομένων, δύνανται να κηρυχθώσιν έκπτωτοι της ελληνικής ιθαγενείας. 2.Η έκπτωσις απαγγέλεται δι' αποφάσεως του επί των Εσωτερικών Υπουργών μετά γνώμην του Συμβουλίου Ιθαγενείας. 3.Περιπτώσεις, καθ' ας δύναται ν' απαγγελθή τοιαύτη έκπτωσις, είναι: α)Η ενέργεια πράξεων αντιβαινουσών εις την δημοσίαν τάξιν, την εσωτερικήν ή εξωτερικήν ασφάλειαν του Κράτους και το κοινωνικόν καθεστώς. β)Η ενέργεια  προς όφελος ξένου Κράτους πράξεων ασυμβιβάστων προς την ιδιότητα του Έλληνος πολίτου και αντιθέτων προς τα συμφέροντα της Ελλάδος. γ)Η μη εκπλήρωσις στρατιωτικής υποχρεώσεως. δ)Η άνευ κυβερνητικής αδείας κτήσις ξένης ιθαγένειας. ε)Η αναξιότης". 4.Η σχετική διαδικασία και τα της αποδείξεως των άνω περιπτώσεων θέλουσι καθορισθή δια Β. Διατάγματος. Το άρθρον 28α προσετέθη δια του Α.Ν. 2280/1941, αι δε παρ. 1-3 αντικατεστάθησαν ως άνω δια του Νόμου 580/1943 κυρωθέντος δια της υπ' αριθ. 253/1946 Πράξεως Υπ. Συμβουλίου. 